text: аққұлақ қызылорда облысы арал ауданы, аманөткел ауылдық округі құрамындағы ауыл. аудан орталығы арал қаласынан оңтүстікке қарай 82 км жерде, сырдария өзенінің бойында орналасқан. атаудың бірінші сыңарындағы ақ сын есім топонимдер құрамында келгенде «кең-байтақ, үлкен, зор», «таза», «мөлдір», «тұнық» мағыналарын білдіреді. ал атаудың екінші сыңарындағы құлақ географиялық термин әрі жалпы есім (аппелятив) ретінде түркі тілдерінде гидронимдік мәніндегі атаулар құрамында жиі қолданылады. яғни, құлақ «арықтағы суды жырып әкететін кішкене тоспа». осы жерде дене тұрқы 13-28 см., құйрығының ұзындығы 150-200 гр. сусар тұқымдас, көбіне құмдауыт, шөлейт не өзен, көл жағасындағы қамыстар мен жықпыл тастар арасында жүретін кішкентай жыртқыш аң болады екен. жер аты сол аңның атынан қойылып, кейін сол жерге орналасқан елді мекен атын иеленуі де мүмкін. 1999 жылы тұрғындар саны 272 адам (144 ер адам және 128 әйел адам) болса, 2009 жылы 290 адамды (146 ер адам және 144 әйел адам) құрады.